Ako vybrať správnu strunu do krovinorezu?
Pri výbere správneho priemeru struny sa držte informácií, ktoré uvádza výrobca daného krovinorezu. Použitie hrubšej, ale i tenšej struny totiž vplýva na jeho celkový výkon. Údaje o vhodnej dĺžke struny by ste mali nájsť taktiež v popise konkrétneho produktu, vo všeobecnosti však platí, že na jedno navinutie budete potrebovať 3 až 5 m strunu. Niektorí výrobcovia ponúkajú i špeciálne typy žacích strún podľa ich využitia, napr. na kosenie nízkej/vysokej trávy, ostružín či lesných porastov. V neposlednom rade si všimnite tvar struny. Guľaté sú odolnejšie, no najmenej efektívne. Štvorcové porast sekajú o niečo lepšie a za najsilnejšie sú považované struny hviezdicové.
Max. počet otáčok za minútu sa pri kvalitných hobby modeloch pohybujú okolo 7 000 – 7 500. Poloprofesionálne krovinorezy zvyknú dosahovať 9 000 a viac ot./min. Preto vám odporúčame vyberať kúsky s otáčkami v tomto rozmedzí.